জানতে চাইলে আইএসপি অ্যাসোসিয়েশনের সাধারণ সম্পাদক এমদাদুল হক বলেন, ‘ফোরজি আসার পরে বরং ব্রডব্যান্ড ইন্টারনেটের জন্য ভালো হয়েছে। সবাই পার্থক্যটা বুঝতে সক্ষম হয়েছে।’ তিনি মনে করেন, ফোরজি হুমকি নয় বরং আশীর্বাদ হয়ে এসেছে। তিনি বলেন, ‘‘আমাদেরও সীমাবদ্ধতা রয়েছে। আমরা ব্যান্ডউইথ বেশি দিতে চাই কিন্তু পারি না। ঢাকার বাইরে সমস্যা হচ্ছে বেশি। আমরা তাই প্রতিযোগিতায় না গিয়ে বরং ‘সার্ভিস বেটার’ দেওয়ার চেষ্টা করছি। ফলে গ্রাহকদের জন্য ‘কোয়ালিটি অব সার্ভিস’ ভালো হচ্ছে।’’